Major Anthony Peter Roylance "Tony" Rolt (Bordon, 1918. október 16. – Warwick, 2008. február 6.) brit autóversenyző, katona és mérnök volt. Megnyerte az 1953-as 24-órás Le Mans-i versenyt, és részt vett három Formula–1-es Nagydíjon is. Többek között ő is résztvevő volt az első, Silverstone-ban megrendezett Brit Nagydíjnak 1950-ben. Pályafutása mind a három versenyét ezen a pályán futotta, azonban pontot egyetlen alkalommal sem szerzett, mivel az autó meghibásodásai miatt azokat be sem tudta fejezni.